Henricus primus Procurator noster in Curia Romana, Abbas xxix. incœpit regere anno 1308. rexit annis XI. deinde factus est Episcopus sancti Flori. Tamen secundum librum Capituli non rexit nisi decem annis. Obiit iiij. Calend. Februarij. Iacet in dicto loco sancti Flori. Iste reuerendus Pater Dominus Henricus de Fautreriis fuit Abbas Cluniacensis,  intantum dilexit Conuentum, quod panē meliorauit. Rasurā insuper fieri statuit per tōsores sæculares, quam fratres temporibus præteritis inuicem faciebant:  inde contingebat vt non rasura, sed potius excoriatio diceretur. Et pro dicta rasura dedit barbitonsori magistro rasuræ  successoribus suis, qui pro tempore dictum officium exercebunt, xx. libras Turon. annui redditus,  vnam vestem. Item magnas pausas, quæ fiebant in medio versus ad nocturnos in aduentu Domini, necnon  vigilias, quæ fiebant post Matutinos in Aduentu  in Quadragesima, propter quas fratres multas infirmitates incurrebant, Conuentui misericorditer compatiens amouit. Item considerans labores, quos Prioris Claustralis socij in ordine circuitoris in sui Conuentus custodia paterentur, prout semper affluebat, misericorditer compatiens voluit quod de cætero Prior claustralis haberet xv. libras, quilibet socius in Ordine x. libras, quilibet circuitor, excepto infirmario lx. solidos, Grenetarij lx. solidos, custos vini lx. solidos, socij Grenetarij xx. solidos, socius Refectorarij xx. solidos: quæ omnia Decanus de Perrona debet tradere Priori claustrali:  idem Prior claustralis debet distribuere personis supradictis. Anno Domini 1455. Oddo, scilicet Abbas xlj. confirmauit pensionem præscriptam,  Diffinitores approbauerunt. Item prædictus Domnus Henricus Abbas reparauit conductum magni stagni, quod bene constitit mille  quinquaginta libras. Item fecit domos nouas Geliniaci. Item statuit festum corporis Christi,  præcepit illud celebrari ad instar quinque festiuitatum. Plura alia bona fecit iste bonæ memoriæ venerabilis Pater huic Ecclesiæ Cluniacensi. Anima eius requiescat in pace. Amen.